«Երգելու եւ իմ ձայնասկաւառակը ունենալու մասին երբեք չեմ դադարել մտածել, նոյնիսկ աշխատանքիս ժամերին: Շիրազի բանաստեղծութիւնը, որ առաջին պահից սիրելի էր ինձ, պահում էի գրադարակումս եւ հաւատում էի, որ գալու է իմ պահը: Մաժակ Թոշիկեանի հետ հանդիպումը շրջադարձային էր ինձ համար: Նրան խնդրեցի մեղեդի գրել բանաստեղծութեան հիման վրայ, որը իմ երգը պիտի դառնար: Երեք օր անց ստեղծուեց «Նամակը», այնուհետեւ ձայնագրեցինք «Կիլիկիան» եւ հայկական մի քանի այլ երգեր ու թողարկուեց իմ առաջին՝ «Սիպիլ» ձայնասկաւառակը», պատմում է երգչուհին: Այն անսպասելի աննախադէպ յաջողութիւն է ունենում: Տաղանդաւոր հայուհու մասին գրում են նաեւ համաշխարհային լրատուամիջոցները, իսկ ամենաբաղձալին երգչուհին համարում է Հայաստան հրաւէրը: